25POR-121
EH Bildu Nafarroa talde parlamentarioari atxikita dagoen foru parlamentari Javier Arza Porrasek, Legebiltzarreko Erregelamenduan ezartzen denaren babesean, honako galdera hau aurkezten du, Eskubide Sozialetako, Ekonomia Sozialeko eta Enpleguko kontseilari Carmen Maeztu Villafranca andreak Osoko Bilkuran ahoz erantzun dezan:
Euskal Herria Bilduk babestu egiten du Nafarroak familia-babesik gabeko etorkin adingabeak hartzeko konpromiso solidarioa har dezan, orain arte egin duen bezala. Egin berri dituen adierazpenetan, Eskubide Sozialetako, Ekonomia Sozialeko eta Enpleguko kontseilariak etorkin gehiago hartzeko prest dagoela adierazi du, Kanariar Uharteetan eta Ceutan bizi duten muturreko saturazioari aurre egitearren Espainiako estatuko gobernuak hartu duen erabakiari erantzuteko.
Nafarroako Gobernuak zer neurri hartuko du adingabeen babes-sistema sendotzeko, Nafarroak hartzen dituen haur eta nerabe guztiak gizarteratzeko taldekako gizarte- eta hezkuntza-akonpainamendu eraginkor bat egin ahal izan dezan?

